स्वयं को अधिक मुस्कुराने का प्रशिक्षण देना स्वयं को प्रसन्न बनाइये
यदि आप किसी काम में वास्तव में माहिर होना चाहते हैं तब आपको उसके लिए अभ्यास तो करना ही होगा, ठीक है न? बस, इसी प्रकार से मुस्कुराना भी ऐसा ही कुछ है। यदि आप ऐसे व्यक्ति हैं जो प्राकृतिक रूप से मुस्कुराता नहीं रहता है तब आपको पहले तो उसकी आदत डालनी होगी और फिर इस भावना को प्राकृतिक रूप से अपने अंदर लाने के लिए उसे दोहराना पड़ेगा। जब कोई आपके आस पास न हो, जैसे कि स्नानागार में, बिस्तर पर और कार में, तब मुस्कुराने का अभ्यास करिए। इस प्रकार से आपको संकोच कम होगा।  प्रत्येक सुबह, दर्पण में देख कर मुस्कुराने का प्रयास करिए। मुस्कुराहट को अपनी आँखों तक ला कर, प्राकृतिक बनाने पर ध्यान दीजिये। मुंह को ज़रा सा टेढ़ा करने से किसी को विश्वास नहीं होगा। ऐसी मुस्कुराहट खोजिए जिसको अपने चेहरे पर ला कर, आपको अच्छा लगता हो और याद रखने का प्रयास करिए कि जब आप वैसा करते हैं तब आपके चेहरे को कैसा लगता है। इस प्रकार, आप प्रतिदिन की परिस्थितियों में बिलकुल वैसी ही मुस्कान लाने में सक्षम हो जाएँगे। यह कोई गोपनीय तथ्य नहीं है कि खुशी आपके चेहरे पर मुस्कुराहट लाती है, इसलिए इस तथ्य का लाभ क्यों न उठाया जाये। यदि किसी परिस्थिति में आपको मालूम है कि आपको मुस्कुराना ही होगा और आप चाहते हैं कि वह प्राकृतिक लगे तब, एक पल ठहरिए और उस ख़ुशनुमा याद या प्रियजन के चेहरे की याद करिए। ये सकारात्मक मानसिक चित्र स्वतः आपके मूड को अच्छा कर देंगे और आपको स्वाभाविक रूप से मुस्कुराने में सहायता देंगे। ख़ास बात: प्रसन्न विचारों को लाइये! सभी लोग एक न एक ऐसे व्यक्ति को अवश्य जानते हैं जिसके चेहरे पर मुस्कुराहट सबसे सरलता से आ जाती है और जो लगती भी बिलकुल स्वाभाविक है। ऐसा व्यक्ति जो कभी भी, किसी के भी साथ और किसी भी परिस्थिति में मुस्कुरा सकता है। संभावना यही है कि इस व्यक्ति को लोग बहुत पसंद करते होंगे, और वह अपनी सुलभता एवं विश्वसनीयता के लिए जाना जाता होगा। ये हैं मुस्कुराहट की क्षमताएँ। कुछ समय निकाल कर इस व्यक्ति के साथ व्यक्तिगत रूप से किसी सामाजिक अवसर पर बातचीत करिए और देखिये कि वे कब और कैसे मुस्कुराते हैं।  ध्यान रख लीजिये कि वे कितनी बार मुस्कुराते हैं, और इस बात का भी कि किन बातों के लिए उनके चेहरे पर मुस्कुराहट आती है। क्या वे आपकी किसी मज़ाकिया बात पर मुस्कुराते हैं? या तब भी मुस्कुराते हैं, जब आप वैसा कुछ नहीं कहते? क्या वे केवल विनम्रतावश मुस्कुरा रहे हैं, या इसलिए कि वे वास्तव में प्रसन्न दिख रहे हैं? अब आपको पता चल गया है कि स्वाभाविक रूप से मुस्कुराने वाला व्यक्ति सामान्य बातचीत में कैसे आगे बढ़ता है, इससे आप इसके समान व्यवहार अपनाने और अपने दिन प्रतिदिन की बातचीत में मुस्कुराहटों को शामिल करने के प्रति अधिक विश्वस्त हो सकेंगे। ऐसी परिस्थितियों में एक ऐसा साथी रखना सहायक हो सकता है जो आपके अक्सर मुस्कुराने के लक्ष्य को प्राप्त करने में आपकी सहायता करने को तैयार हो। ये आपका रूमानी साथी हो सकता है, घनिष्ठतम मित्र हो सकता है, या कार्यस्थल का साथी – वह कौन है इससे तब तक कोई अंतर नहीं पड़ता है, जब तक कि वह कोई ऐसा व्यक्ति हो, जिसपर आप विश्वास कर सकें और जो स्वयं भी हंसमुख हो। उनको केवल इतना करना है कि जहां आप मुसकुराना भूल जाएँ, वे वहाँ हल्का सा संकेत दे दें। वह संकेत आपको एक चमकदार मुस्कान लाने के लिए इशारा है।  आप स्वयं भी एक मामूली संकेत सोच सकते हैं, जैसे कि आँख मारना, या हाथ का मामूली सा इशारा, ताकि आप भीड़ भरे कमरे के अलग अलग कोनों में रहते हुये भी एक दूसरे से संपर्क कर सकें। अनेक नहीं मुस्कुराने वाले लोग “मुस्कुराओ!” या “ख़ुश रहा करो” कहने पर चिढ़ जाते हैं। इसलिए, जब आप किसी मित्र को मुस्कुराने की याद दिलाने का काम सौंपें, तब यह याद रखना महत्वपूर्ण है कि जब वे अपना काम करें तब आप उनसे नाराज़ न हों। याद रखिए – आपने उनसे ऐसा करने को कहा था! पिछले चरण में जैसे “मुस्कुराने का साथी” खोजा था, उसी प्रकार मुस्कुराने का संकेत  आपको मुस्कुराने की याद तब दिलाएगा जब आप उसको देखेंगे या सुनेंगे। यह कोई सामान्य शब्द या उक्ति हो सकता है, जैसे “कृपया” या “धन्यवाद”, जो कि एक प्रकार से उस चिपकने वाले नोट जो आपके कंप्यूटर स्क्रीन पर चिपक जाता है, या फ़ोन की घंटी बजने के स्वर जैसा या किसी के हंसने की आवाज़ जैसा होगा।  जब एक बार आप अपना संकेत तय कर लें, तब आपको जान बूझ कर मुस्कुराने का प्रयास हर बार उसका सामना होने पर, करना है। यह हास्यास्पद लग सकता है, परंतु इससे आपको आदेश मिलने पर मुस्कुराने की आदत पड़ेगी, जो आपको सामाजिक और व्यापारिक परिस्थितियों में सहायता पहुंचाएगी। एक और प्यारा सा विचार यह हो सकता है कि शरीर में किसी ऐसी जगह पर, जहां आपका ध्यान बराबर जाता हो, जैसे कि आपके हाथ का पिछला भाग, आप एक स्माइली चेहरा बना लें। यह प्रतिदिन करिए और आप चाहे जहां भी हों, या जिसके साथ भी हों, जब भी उसको देखें, तब मुस्कुराने की याद रखें। आपने शायद सुना होगा कि मुस्कुराहट छुतही होती है। जब आप किसी व्यक्ति पर मुसकुराते हैं, तब वे जवाब में मुस्कुराए बगैर नहीं रह सकते। इस सिद्धान्त का परीक्षण करिए और दिन में कम से कम एक बार किसी बिलकुल अनजान व्यक्ति पर मुस्कुराने का प्रयास करिए – चाहे वह सड़क पर हो, काम पर या स्कूल में हो, या ट्रैफ़िक में आपके साथ फंसा हुआ कोई। कल्पना कीजिये कि एक मित्रवत चेष्टा कैसे प्रीतिक्रियाओं की एक ऐसी शृंखला शुरू कर देगी कि आपकी मुस्कुराहट वाइरल हो जाएगी। अच्छा लगता है ना?   वास्तव में कुछ लोग आपको विचित्र समझेंगे और कुछ लोग वापस नहीं भी मुस्कुराएंगे, परंतु इससे रुक मत जाइयेगा! अपनी मुस्कुराहट को एक अच्छा या दयालुतापूर्ण काम समझिए जिससे किसी और का दिन थोड़ा अधिक चमकदार हो सकता है। परंतु यदि दूसरा व्यक्ति मुस्कुरा देता है (और अधिकतर लोग ऐसा ही करेंगे) तब इसका अर्थ है कि आपने उस व्यक्ति के साथ एक विशेष पल बाँट लिया है, किसी दूसरे व्यक्ति के साथ आप कुछ पलों के लिए जुड़ पाये हैं और ऐसा करने से आपमें अपने आप स्फूर्ति आ जाएगी। दो या तीन सप्ताहों, तक प्रतिदिन थोड़ा समय निकाल कर, हर बार जब आप मुस्कुराए हों, उसका विवरण और कारण संक्षेप में लिख डालिए। कुछ ही समय में आप पाएंगे कि इसमें एक पैटर्न है तथा आप यह पहचानने लगेंगे कि वे कौन से संबंध या घटनाएँ हैं जो आपके चहरे पर सचमुच की वास्तविक मुस्कान लाते हैं।  शायद आपने किसी नटखट गिलहरी को पेड़ की शाख़ों पर उछलते कूदते देखा हो। या आपने समय निकाल कर किसी पुराने मित्र से बात की हो। जब आप उन चीज़ों को जान जाते हैं जिनसे आपको मुस्कुराहट आती है, तब आप जान बूझ कर अपने दिन प्रतिदिन के जीवन में उनको पाने का प्रयास कर सकते हैं। मुस्कुराहट की डायरी रखने का एक और अच्छा कारण यह है कि जब आप उदास हों तब अतीत में झाँक कर आप स्वयं को उन घटनाओं की याद दिला सकें जिनसे आपको वास्तविक प्रसन्नता मिली हो। इनसे आपको स्फूर्ति मिलेगी और मुसकुराते रहने में सहायता भी! चेहरे की मांसपेशियों को खींचने और सिकोड़ने जैसे व्यायाम करके तनावमुक्त करिए ताकि आपका चेहरा स्वाभाविक रूप से, कम अजीब लगता हुआ मुस्कुरा सके। एक व्यायाम जो उन्हीं मांसपेशियों पर काम करता है जो मुस्कुराने में काम आती हैं वह है:  एक पेंसिल अपने होंठों के बीच में दबा लीजिये। मुंह खोलिए और पेंसिल को दांतों के बीच, जहां तक वह जा सके, जाने दीजिये। अब पेंसिल को दांतों से दबा लीजिये और उसी स्थान पर तीस सेकंड तक रखे रहिए। दिन में कम से कम एक बार दोहराइए। इसमें कोई संदेह नहीं कि प्रारम्भ में अक्सर मुसकुराना अजीब लगेगा – शायद यह अस्वाभाविक या ढोंग जैसा भी लग सकता है। परंतु हिम्मत न हारिए। अन्य लोगों को अंतर का पता भी नहीं चलेगा और जितना अधिक बार आप इसे करेंगे यह उतना ही स्वाभाविक महसूस होगा और दिखेगा।  मुस्कुराहट एक आदत है, इसलिए यदि आप इसे अक्सर दोहराएंगे तब आप बिना किसी प्रयास के भी मुस्कुरा पाएंगे – और अंततोगत्वा यही तो आप प्राप्त करना चाहते थे। अपने मुंह के साथ अपनी आँखों से मुस्कुराकर अपनी मुस्कुराहटों के नकलीपन को कम करिए। वास्तविक मुस्कुराहटें आँखों की मांसपेशियों में आई हुयी सिकुड़न से पहचानी जाती हैं, इसलिए आपको इसका ही प्रयास करना चाहिए। हर नकारात्मक विचार जो आपके पास हो उसके लिए जीवन की किसी अच्छी चीज़ की याद ख़ुद को दिलाइये। मित्र, परिवार, चॉकलेट, खेलकूद, वाइन, आपका कुत्ता, आपका प्रिय टीवी चैनल – जिससे भी आपको अच्छा लगता हो! संगीत में लोगों को स्थान से दूसरे स्थान तक ले जाने की, अपनी समस्याओं से दूर हटाने की, उनकी हिम्मत बढ़ाने की, तथा उन्हें आंतरिक शांति प्रदान करने की क्षमता होती है – जब तक कि वह आपको हर्षित और सशक्त बनाता है तब तक आप कौन सा संगीत चुनते हैं इससे कोई अंतर नहीं पड़ता – चाहे शास्त्रीय हो या फ़िल्मी। जिस प्रकार मुस्कुराहट और हंसी छुतही होती है, उसी प्रकार भद्दे मज़ाक़ और आक्रामकता भी। इसीलिए आपको प्रयास करके ऐसे लोगों से बचना चाहिए जो अफ़वाहें फैलाते हों, दूसरों के लिए समस्याएँ खड़ी करते हों, या जिनके चेहरे पर हमेशा त्योरीयान चढ़ी रहती हों तथा सिर पर शान का बोझ रहता हो। इनके स्थान पर अपने चारों ओर ऐसे लोग रखिए जो ख़ुश और सकारात्मक हों, तब आप पाएंगे कि आप अनायास ही मुस्कुरा रहे हैं। आप जितना ही तनाव रहित होंगे, आपको विश्व उतना ही अच्छा लगेगा, और मुसकुराना उतना ही आसान हो जाएगा। आरामदेह आदत आपको बिना दूसरों के कारण दबाव में आए, अपने लिए कुछ समय निकालने का और जीवन में शांति रखने का अवसर प्रदान करेगी। योग या नौका चालन के बारे में सोचिए। या केवल कुछ समय निकाल कर एक या दो घंटे के लिए आराम से बाथ तब में स्नान करिये। जीवन एक अभियान है और जो भी अवसर मिलते हैं उनका सबसे अधिक लाभ उठाने का अवसर भी। अपने जीवन में कभी कभी, जो भी मन में आए वह करके उत्साह लाइये, जैसे बरसात में भीगना, किसी भी व्यक्ति या वस्तु, जिसपर आपकी नज़र जाये उसका स्केच बनाइये, या यूं ही अपने दोस्तों को रात में शहर में घूमने के लिए निमंत्रित करिए। आपको मनमोहक यादें मिल जाएंगी – जिनमें से प्रत्येक आपको एक ख़ुशनुमा जीवन के लिए सहारा देगी। समय निकाल कर प्रतिदिन एक अच्छा कार्य करने से आपको ख़ुद अच्छा लगेगा और साथ ही आप दुनिया की भी मदद करेंगे। इस काम को, बहुत बड़ा होने की आवश्यकता नहीं है – आप किसी संस्था को थोड़ा सा दान दे सकते हैं, किसी के लिए एलीवेटर का द्वार पकड़ कर रोक सकते हैं, पंक्ति में अपने पीछे खड़े व्यक्ति के लिए कॉफ़ी ख़रीद सकते हैं – ऐसा कुछ भी जिससे किसी और का जीवन थोड़ा सा सुलभ या अच्छा हो सके। उनकी आभार भरी मुस्कान आपको पूरे दिन के लिए स्फूर्तिमय रखेगी। लोग कहते हैं कि हंसी सबसे बढ़िया दवाई है, इसलिए कोई मज़ाकिया वीडियो ऑनलाइन देख कर, समाचार पत्र के कॉमिक स्ट्रिप को पढ़कर या मज़ाकिया दोस्त के साथ घूम फिर कर, अपनी दिन की ख़ुराक ले लीजिये। हंसने से ऐसे एंडोर्फीन (endorphin) निकलते हैं जो स्वतः आपको प्रसन्न कर देते हैं जिससे आपमें अधिक मुस्कुराने की प्रवृत्ति आ जाती है! परिजनों के साथ समय बिताने से सम्पूर्ण स्वास्थ्य एवं प्रसन्नता में ख़ूब बढ़ोत्तरी होती है। निश्चय ही, कभी कभी आप उनसे खीझ भी जाते होंगे, परंतु आप शायद उनके बदले में कोई दूसरे नहीं चाहेंगे। अपने प्रिय जनों के लिए समय निकालिए, उनके साथ का आनंद लीजिये और उनमें से प्रत्येक विशिष्ट क्यों है उसके लिए उनकी सराहना करिए। यदि आप ऐसा कर सकते हैं तो मुस्कुराने के लिए प्रेरणा ढूँढना कभी भी कठिन नहीं होगा।
दर्पण के सम्मुख अभ्यास करिए: किसी ऐसे सुअवसर का या किसी ऐसे का जिससे आप प्रेम करते हों, विचार करिए: मुसकुराते हुये लोगों पर ध्यान दीजिये: एक साथी रखिए: मुस्कुराहट का संकेत तय कर लीजिये: किसी अनजान व्यक्ति पर मुस्कुराइए: मुस्कुराहट के डायरी रखिए: चेहरे की मांसपेशियों का व्यायाम करिए: जब तक यह असलियत न हो जाये, तब तक यह ढोंग करते रहिए: जीवन में जो कुछ भी अच्छा मिला है उसके बारे में सोचिए: ख़ुशनुमा संगीत सुनिए: नकारात्मक व्यक्तियों से दूर रहिए: कोई आरामदेह शौक़ चुन लीजिये: कुछ ऐसा करिए जो आपके मन में आए: प्रतिदिन एक अच्छा काम करिए: हंसने के लिए समय निकालिए: स्वयं को परिवार एवं मित्रों से घिरा रखिए:
https://www.wikihow.com/Smile-More-Often https://www.wikihow.com/Smile-More-Often
Training Yourself to Smile More Making Yourself Happy